CELEX: 32015R0639
Language: et
Date: 2015-04-23 00:00:00
Title: Komisjoni määrus (EL) 2015/639, 23. aprill 2015, millega muudetakse Euroopa Parlamendi ja nõukogu määruse (EÜ) nr 1333/2008 III lisa seoses ränidioksiidi (E 551) kasutamisega polüvinüülalkohol-polüetüleenglükooli pookekopolümeeris (E 1209) (EMPs kohaldatav tekst)

24.4.2015   
            
            
               ET
            
            
               Euroopa Liidu Teataja
            
            
               L 106/16
            
         KOMISJONI MÄÄRUS (EL) 2015/639,
   23. aprill 2015,
   millega muudetakse Euroopa Parlamendi ja nõukogu määruse (EÜ) nr 1333/2008 III lisa seoses ränidioksiidi (E 551) kasutamisega polüvinüülalkohol-polüetüleenglükooli pookekopolümeeris (E 1209)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3,
   ning arvestades järgmist:
   
               (1)
            
            
               Määruse (EÜ) nr 1333/2008 III lisas on sätestatud nende toidu lisaainete ELi loetelu, mida on lubatud kasutada toidu lisaainetes, toiduensüümides, lõhna- ja maitseainetes ja toitainetes, ning nende kasutamise tingimused.
            
         
               (2)
            
            
               Kõnealust loetelu võib komisjoni algatusel või pärast taotluse esitamist ajakohastada Euroopa Parlamendi ja nõukogu määruse (EÜ) nr 1331/2008 (2) artikli 3 lõikes 1 osutatud ühtse menetluse kohaselt.
            
         
               (3)
            
            
               Komisjoni määrusega (EL) nr 685/2014 (3) on lubatud polüvinüülalkohol-polüetüleenglükooli pookekopolümeeri (PVA-PEG pookekopolümeer) (E 1209) kasutamine tahketes toidulisandites.
            
         
               (4)
            
            
               Polümeerpulbri vooluomaduste parandamiseks kasutatakse PVA-PEG kopolümeeris ränidioksiidi (E 551). PVA-PEG kopolümeeri kasutamise korral on valmistoitu eeldatavalt ülekanduva ränidioksiidi kogus 300–500 mg/kg. Sellise sisalduse korral ei ole ränidioksiidil toidulisandis tehnoloogilist funktsiooni.
            
         
               (5)
            
            
               Euroopa Toiduohutusamet hindas PVA-PEG kopolümeeri ohutust toidu lisaainena kasutamise korral ja jõudis järeldusele, et selle kavandatud kasutamisviisid toidulisandite katteainena ei ole ohtlikud (4). Ohutuse hindamine hõlmas ka ränidioksiidi kasutamist PVA-PEG kopolümeeris.
            
         
               (6)
            
            
               Seepärast on asjakohane lubada kasutada ränidioksiidi PVA-PEG kopolümeeris.
            
         
               (7)
            
            
               Määruse (EÜ) nr 1333/2008 III lisa 2. osa tuleks seepärast vastavalt muuta.
            
         
               (8)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 III lisa 2. osa muudetakse käesoleva määruse lisa kohaselt.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. aprill 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 16.
   
      (2)  Euroopa Parlamendi ja nõukogu määrus (EÜ) nr 1331/2008, 16. detsember 2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
   
      (3)  Komisjoni määrus (EL) nr 685/2014, 20. juuni 2014, millega muudetakse Euroopa Parlamendi ja nõukogu määruse (EÜ) nr 1333/2008 II lisa ning komisjoni määruse (EL) nr 231/2012 lisa seoses polüvinüülalkohol-polüetüleenglükooli pookekopolümeeri kasutamisega tahketes toidulisandites (ELT L 182, 21.6.2014, lk 23).
   
      (4)  EFSA Journal (2013); 11(8):3303.
   
      LISA
      Määruse (EL) nr 1333/2008 III lisa 2. osas lisatakse pärast kolmandat kannet toidu lisaaine E 551 kohta järgmine kanne:
      
         
                     „E 551
                  
                  
                     Ränidioksiid
                  
                  
                     Valmististes 5 000  mg/kg
                  
                  
                     E 1209 polüvinüülalkohol-polüetüleenglükooli pookekopolümeer”